Dame i gospodo poslanici, poštovani gosti, otvaram 16.sjednicu Predstavničkog doma Parlamentarne skupštine Bosne i Hercegovine. Pored poslanika, na sjednicu Doma pozvani su: predsjedavajući i članovi Predsjedništva BiH, oni su bili prisutni, ali su zbog obaveza morali otići, zadužen sam da vam to prenesem, predsjedavajući i članovi Savjeta ministara BiH, predstavnici OHR-a, predstavnici OSCE-a, predstavnik Evropske Unije, predstavnik generalnog sekretara Savjeta Evrope, predstavnik posmatračke misije EU u BiH, predstavnici ambasada u BiH, predstavnici drugih međunrodnih organizacija u BiH. Na sjednicu su pozvani i predstavnici sredstava javnog informisanja. Srdačno vas pozdravljam i zahvaljujem na učešću u radu ovog doma. Prema izvještaju službe, sjednici prisustvuje 40 poslanika. Odsustvo je opravdao poslanik Ljubomir Kovačević. Prema tome, imamo kvorum da radimo. Gospodo poslanici, kao što znate, ova sjednica sazvana je na osnovu člana 21.tačka 1.a) dakle, konsenzusom svih predsjedavajućih poslaničkih klubova, na sjednici koja je održana, neposredno prije početka ove sjednice. Takođe je, konsenzusom dogovoren i prijedlog dnevnog reda, koji ste dobili, radi postizanja konsenzusa i dogovora u Širem kolegiju Predstavničkog doma, zbog toga je i pomjeren početak sjednice i molim vas gospodo poslanici i drugi da to uvažite. Na prijedlog Ministarstva spoljne trgovine i ekonomskih odnosa, Kolegij se usaglasio da se sa današnje sjednice skine Prijedlog zakona o izmjenama i dopunama zakona o carinskoj tarifi, iz razloga što je postignut dogovor sa predstavnicima entiteta da se do 20.novembra izjasne o izmjenama i dopunama Zakona o carinskoj tarifi. Od Savjeta ministara dobili smo Prijedlog zakona o namjeni i korištenju imovine, koji je BiH dobila po sporazumu o pitanjima sukcesije u banci za međunarodna poravnanja u Bazelu, sa zahtjevom da se ovaj zakonski prijedlog razmatra po hitnom postupku, u skladu sa članom 104. Poslovnika doma. U pripremi ove sjednice, danas je, ponavljam održana sjednica Kolegija u proširenom sastavu, na kojoj je, razmatrajući naprijed navedene prijedloge, postignut konsenzus, da se izvrše izmjene predloženog dnevnog reda. Prema tome, za 16.sjednicu predlažemo sljedeći dnevni red. Gospodo, ne bih čitao, da li ima drugih 2 prijedloga? Prelazimo na raspravu o prijedlogu dnevnog reda. Da li se neko javlja za riječ? Ako se niko ne javlja, dopustite m i da, radi evidencije pročitam dnevni red. 1. Usvajanje zapisnika sa 15.sjednice Predstavničkog doma; 2. Razmatranje pisma izjave o spremnosti za preuzimanje odgovornosti za implementaciju svih uslova za prijem BiH u Savjet Evrope; 3. Poslanička pitanja i odgovori; 4. Izvještaj Komisije Kolegija o nastojanju za postizanje saglasnsoti i Prijedlogu zakona o Spoljnotrgovinskoj komori BiH; 5. Izvještaj zajedničke komisije o postizanju sporazuma o jedinstvenom tekstu zakona o izmjenama i dopunama Zakona o spoljnjem dugu; 6. Prijedlog zakona o industrijskom vlasništvu – drugo čitanje; 7. Zahtjev Savjeta ministara za razmatranje po hitnom postupku po članu 104. Poslovnika, Prijedloga zakona o korištenju imivine koji je BiH dobila po sporazumu o pitanjima sukcesije u Banci za međunrodna poravnanja u bazelu; 8. Prijedlog zakona o važnosti javnih isprava u BiH – prvo čitanje 9. Davanje saglasnosti za ratifikaciju ugovora o zajmu; 10. Projekat rekonstrukcije željeznica između BiH i Evropske banke za obnovu i razvoj. To je naš današnji dnevni red. Prelazimo na rad po dnevnom redu sjednice. Ad.1. Usvajanje zapisnika sa 15.sjednice ovog doma Izvolite. Da li ima primjedbi na tekst zapisnika? Ako nema primjedbi, prijedloga, dopuna, stavljam na glasanje. Ko je za usvajanje zapisnika sa 15.sjednice ovog doma? Molim poslanike da glasaju. Hvala. Ko je protiv? Uzdržan? – uzdržan 1 Od prisutnih 40 za 39 suzdržan 1. Konstatujem da je Zapisnik usvojen. Ad.2. Razmatranje pisma izjave o spremnosti za preuzimanje odgovornosti za preuzimanje odgovornosti za implementaciju svihuslova za prijem BiH u Savjet Evrope Kao što znate ovo pismo trebalo je da razmatramo na sjednici 8.novembra, kada je sjednica odgođena zbog novih amandmana koje je na pismo dao Politički komitet Savjeta Evrope. Da podsjetim, mi smo, upravo, tog dana i dobili tekst koji je usvojio Politički komitet Savjeta Evrope i čime je ona prethodna verzija postala stara verzija i nije više bila pred nama da se o njoj izjašnjavamo. U međuvremenu pismo je sa amandmanima razmatrano i podržano u Predsjedništvu BiH i Savjetu ministara BiH. Izvolite. Otvaram raspravu o ovoj tački dnevnog reda. Za riječ se javlja zamjenik predsjedavajućeg gospodin Mariofil Ljubić. Izvolite gospodine Ljubiću. 3
Uvaženi predsjedavajući, uvaženi zastupnici, temeljem rasprave ove točke 2. Razmatranje pisma izjave o spremnosti za preuzimanje odgovornosti za implementaciju svih uvjeta za prijem BiH za punopravno članstvo Vijeća Evrope, u ime Kolegija Zastupničkog doma, predlažem donošenje rezolucije. Znači, temeljem članka 121.stavak 2. Poslovnika Zastupničkog doma Parlamentarne skupštine BiH, predlažemo da Zastupnički dom Parlamentarne skupštine BiH usvoji rezoluciju o spremnosti prihvaćanja obaveza koje proističu za zemlje članice Vijeća Evrope. Čast mi je izvijestiti vas da je Zastupnički dom Parlamentarne skupštine BiH, obraćamo se Vijeću Evrope,na sjednici održane 20.studenog 2001.godine, donio sljedeću rezoluciju. Tekst rezolucije glasi. Čvrsto opredijeljeni da prijem BiH u punopravno članstvo Vijeća Evrope, Zastupnički dom Parlamentarne skupštine BiH, izražava želju i spremnost da preuzimanje i implementaciju obveza, koje proizilaze za BiH, iz dokumenata i stavova Vijeća Evrope, zasnovanim na poštivanju Ustava i zakona, vladavine prava i poštivanju ljudskih prava, s poštovanjem. To je tekst rezolucije, za koji predlažemo da se usvoji povodom ove točke dnevnog reda i normalno da se uputi Vijeću Evrope i svakako, ako rezultat bude pozitivan da i potpišemo, znači da predsjedavajući u ime Zastupničkog doma će izvršiti potpisivanje teksta i, znači, time omogućiti da što prije budemo primljeni u Vijeće Evrope i molim službe da podijele ovaj tekst.
Hvala vam. Ovaj tekst je bio na Proširenom kolegiju i poslanici su obaviješteni da je Prošireni kolegij prihvatio ovaj tekst, koji su podnijeli članovi Kolegija Predstavničkog doma. Dogovorili smo se na Proširenom kolegiju i to je moja molba, koju ponavljam da, ograničimo diskusiju u smislu da, dogovor je da bude po jedan poslanik iz svakog kluba i ja vas molim, ako je moguće da raspravu, odnosno diskusiju završimo, najkasnije do 14 časova i 45 minuta, iz protokolarnih obaveza koje ima predsjedavajući Predstavničkgo doma, ako, naravno, Predstavnički dom ovu rezoluciju prihvati. Za riječ se javio prvi gospodin Bogić pa gospodin Brka.
Dame i gospodo, dragi gosti, poštovano Predsjedništvo, Klub poslanika SDP izražava zadovoljstvo što su se napokon ispunili uslovi za prijem BiH u Vijeće Evrope, tu najstariju evropsku političku organizaciju. Pozdravljamo postignuti konsenzus među parlamentarnim političkim partijama za usvajanje Rezolucije o spremnosti prihvaćanja obaveza, koje proističu iz članstva BiH u Vijeću Evrope, u skladu sa Dejtonskim sporazumom, Ustavom i zakonima BiH. Dajemo punu podršku predsjedavajućem Predsjednitšva, Parlamentarne skupštine Zastupničkgo doma da, danas u ime Parlamenta potpiše izjavu, koja vodi BiH u Vijeće Evrope a Parlamentu BiH nalaže dio obaveza koje treba ispuniti nakon prijema BiH u Vijeće Evrope. Toliko i hvala. 4
Poštovano Predsjedništvo, poštovane kolege ministri, gosti, novinari, ja ću biti malo manje srećan nego gospodin Bogićević i, ako i ja i moj klub svesrdno ćemo pomoći svaki iskorak, koji može da približi BiH u Vijeću Evrope i svim evropskim asocijacijama. Međutim, i pored toga što ćemo mi glasati za ovu predloženu rezoluciju, koju je podržao gospodin, koju je predložio gospodin Ljubić, mi ovdje hoćemo da izrazimo i svoju zabrinutost za, po našem mišljenju, određene propuste koji se nalaze u ovom tekstu. Ja ću samo da fukusiram samo dvije stvari i to: pod brojem 4.u smislu domaćeg zakonodavstva pod a) usvojiti i implementirati u roku od jedne godine, nakon prijema amandmane na Ustav i zakone, neophodne radi usaglašavanja sa odlukom Ustavnog suda o konstitutivnosti naroda BiH od juna – jula 2000.godine. Mi, zaista, izražavamo svoju zabrinutost zbog toga, što se ovaj rok ovako dugo prolongira. Koliko znamo, gospodin Petrić je, bio dao rok april o.g. da se odluka Ustavnog suda implementira. Evo došli smo u novembar i danas ćemo ovo usvojiti, a Vijeće Evrope predlaže da se to prolongira kroz godinu dana. Mene taj stav zabrinjava, s razlogom, pogotovo, što na sljedećoj stranici pod b) stoji. Ponovo razmotriti u roku od jedne godine od prijema, uz pomoć Evropske Komisije za demokraciju, putem prava Venecijanska komisija izbornu regulativu, u svjetlu standarda Vijeća Evrope izvršiti neophodne promjene. Iz čega proizilazi, da bi mi, ako bi se držali rokova, imali sljedeće izbore, po starom, po Izbornom zakonu, koji smo mi izglasali svjesni njegovih manjkavosti. Znači, ne bi uopšte mogli to promijeniti po ovome. Znači, produžava se rok. Može da bude sa svim onim manjkavostima i, ako smo kad smo izglasavali Izborni zakon rekli, mi ćemo u hodu to rješavati i znamo da je ovo, da su ovo manjkavosti, ali eto da to ispunimo. Mene je strah, ja izražavam svoju zabrinutost, zabrinutost Kluba, da na ovaj način, sa ovakvim rokovima, u stvari stanje u BiH se betonira. Ako se ono betonira za sljedećih pet godina, dalje ga neće biti potrebno ni betonirati, ono će biti za sva vremena zabetonirano. Zbog toga mi izražavmao, zaista, svoju zabrinutost, zbog ovakvih stavova i smatramo i tražimo od odgovornih ljudi u Vijeću Evrope, da ove rokove smanji i da oni u svakom slučaju, da se ove stvari ispune, prije sljedećih izbora. Smatramo da će na taj način stanje u BiH mnogo prije se normalizirati. Hvala vam.
Ko se javlja za riječ? Gospodin Željko Bilbija.
Poštovani predsjedavajući, poštovani članu Predsjedništva, kolege poslanici, dame i gosti, Mještoviti klub podržava ovu rezoluciju i nada se da će BiH, početkom iduće godine već biti u Savjetu Evrope, samim ovim činom, dajemo i mogućnost predsjedavajućem Parlamenta da potpiše ovu rezoluciju i predlažemo da se ovo okonča, jer ja već BiH vidim u Vijeću Evrope. Hvala vam.
Hvala gospodine Bilbija. Gospodin Cuplov. 5
Poštovani predsjedavajući, cijenjeni članu Predsjedništva Belkić, poštovani ministri, kolegice i kolege poslanici, ispred poslanika Stranke za BiH, izražavam zadovoljstvo što smo u prilici da usvojimo rezoluciju, koja na izvjestan način definira vrlo jasnu i preciznu obavezu ovog parlamenta, u okviru našeg truda da uđemo u evropske integrativne procese. Naravno, dio tih rješenja, može se ponuditi vjerovatno i kvalitetnije i to čini mi se okvirno prihvatanje nas ne sprečava da zajedničkim radom i trudom, neka rješanja učinimo bržim, kvalitetnijim i efikasnijim. To je nešto što predstoji. Konsenzus koji smo danas imali na Proširenom kolegiju, daje mi za pravo da pomislim da ćemo vrlo uspješno i zdrušno raditi zajednički na ispunjavanju uvjeta, koji su jasno dati nama u zadatak.
Hvala lijepo. Ko se javlja za riječ? Gospodin Marko Amidžić.
Gospodine predsjedavajući, gospodo članovi Predsjedništva, ministri i kolege zastupnici, gospodo iz medija, pozdravljam vas i za ovom sam govornicom kao predsjedatelj Komisije za vanjske poslove Zastupničkog doma Parlamentarne skupštine BiH. Sukladno članku 37.točka d) ova komisija je imala obvezu da razmotri pismo namjere, odnosno izjavu, što je učinila na svojoj sjednici od 8.11.o.g. pred onu odgođenu sjednicu Zastupničkog doma. Prvo, znači, da podržim napore svih institucija BiH, da se dođe do ovakvog teksta rezolucije i praktičnih koraka koje će značiti našu riješenost da postanemo članica Vijeća Evrope. Znači, bez obzira nato, što rezolucija nije, do ovog trenutka, dostavljena i Komisija se o njoj nije izjasnila, a to joj je nadležnost, iznosim svoj stav da, ako je ova rezolucija put ka prihvatanju zadaća i priključivanju BiH Vijeću Evrope, onda je podržavam. Podržavam način, znači, rasprave o ovim pitanjima. Međutim, ja sam dužan da istaknem da je, Komisija za vanjske poslove usvojila zaključke i mi smo to dostavili Službi pod 1. da predlaže Zastupničkom domu da prihvati pismo i pod 2. da traži od svih navedenih institucija da svojim operativnim planovima aktivnosti za 2000.godinu urade, mapu puta ka izvršvanju zahtjeva koji su istaknuti u pismu. Ako to niste dobili, to ćete dobiti naknadno. Znači, to je ono, nasprem, čega se Komisija odredila i imate pozitivno mišljenje Komisije da se možete izjasniti o ovom pitanju pozitivno, odnsono za na ovoj sjednici. Međutim, ja kao predsjedatelj Komisije u ovom trenutku se obraćam članovima Komisije da provjerim ispravnsot svog stava. Imam li mandat, da bez Komisije, bez sjednice Komisije, znači, podržimo ovu rezoluciju ili da tražimo stanku i da održimo sjednicu Komisije o rezoluciji. Ja smatram da, u ovom trenutku to nije neophodno. Međutim, tražim odgovor na jedno ili dva pitanja od Kolegija Zastupničkog doma. Ponavljam, podržavam rezoluciju i glasovat ću za ova rješenja, ali pitanje glasi: 6 1. Da li usvajanje rezolucije znači paraf na pismo od predsjedatelja Doma ili nekog iz Kolegija? Ako to znači, da neće biti paraf, onda znači da mi imamo dva teksta, dva materijala i da se onda izjašnjavamo o nečemu čega neće biti. Za nas je vrlo bitno, ako se usvoji rezolucija, da se usvoji i zaključak, kojim se neko od Kolegija, ko hoće, meni je sasvim sve jedno, ovlašćuje da potpiše ono što se traži paraf. Ako tu parafa nema, onda mi objektivno razgovaramo o dvije stvari. Ja ne bih želio unositi zabunu, ali želim da upozorim na odgovornost moju osobnu, nasprem onog teksta kojeg sam podržao, odnosno koga je Komisija jednoglasno podržala, nasprem onog teksta koga je Predsjedništvo potpisalo i dostavilo i nasprem javnosti i ukupne međunarodne zajednice, odnosno budućih zadaća. Ako to znači, ako je odgovor na ova pitanja pozitivan, onda ja mislim da nema potrebe da Komisija razgovara više o tim pitanjima. Ako to nije u paketu, onda, znači gospodo, imamo potrebu da onda otvorimo jedan demokratski dijalog o ovim pitanjima, koga sam ja očekivao u parlamentarnoj raspravi, ne samo na Kolegiju. Zaključci Komiteta za politička pitanja su, sadržavala jedno krucijalno pitanje, da se rasprava o priključivanju BiH evropskim integracijama, otvori demokratski, među svim političkim opcijama, parlamentarnim skupinama i da onda gospodo postignemo tu maksimum konsenzusa koji je moguć u ovom parlamentu. Znači, toliko od mene kao predsjedatelja Komisije. Dobro je da malo imamo odgovornosti za ove odgovore i nasprem javnsoti koja nas prati, jer od prilike ima tu malo dilema da ili ne. Želim da naglasim da, nije uopće bitno da li je pismo sa amandmanima prvo ili drugo. Principijelno ga je Komisija podržala, jedinstveno, jednoglasno, principijelno i ja mogu da govorim o podršci bilo kakvom materijalu, oko koga je postignut konsenzus, ali ako iza toga ne bude sutra, odnosno danas značio paraf Kolegija, gospodo, onda znači, rezolucija ne može nadomjestiti po meni potreban potpis nekog ispred ovog doma. To nije njegov potpis, nego je naša odgovornost. Mi danas trebamo da prihvatimo zadaće koje nam slijede. Hvala vam i oprostite što sam, možda poremetio ...
Hvala vam gospodine Amidžiću, vi ste neka pitanja postavili. Potpuno je jasno da rezolucija omogućava predsjedavajućem Predstavničkog doma da potpiše pismo i ja ću ponoviti i podsjetiti da je to rekao gospodin Ljubić, kda je u ime tri člana Kolegija podnio tekst rezolucije i, očito, to vjerovatno niste čuli gospodine Amidžiću. Msilim da tu nema ništa sporno što se tiče Komisije, prema članu 121.Poslovnika, nema komisije. Za riječ se javio gospodin Buturović Sead pa gospodin Banjac.
Ja se zahvaljujem poštovani članovi Kolegija, članovi Predsjedništva, Vijeća ministara, gospodo delegati, ja ću ovu priliku da iskoristim da podnesem jednu inicijativu, jedan prijedlog, a čut ćete o čemu se radi. Ako govorim ispred kluba podržavamo rezoluciju a ovdje ću govoriti kao poslanik. BiH se nalazi na putu evropskih integracija. Uloga i značaj državnih, odnosno nacionalnih parlamenata, to je jako veliko. Reći ću ono što smo čuli na Drugoj konferenciji, “Projekti 21 vijeka, širenje EU”, održana 15. i 16. novembra o.g. 7 Parlamenti moraju zgrabiti moć i ne smiju oklijevati, moraju zahtijevati što veći upliv i na taj način će se obezbijediti najdemokratskiji način odlučivanja i upliv nacionalne politike na politiku evropske zajednice. Zakonodavna i izvršna vlast u svakoj državi moraju se dogovarati, jer ovo je virjeme dijaloga a ne sukoba. Koristeći iskustva drugih evropskih zemalja, da bi se obezbijedila što aktivnija uloga državnih parlamentara, danas ovdje predlažem, podnosim jednu inicijativu, da se u okviru Državnog parlamenta, formira odbor za evropske integracije u koje će ući predstavnici svih parlamentarnih stranaka ovog parlamenta, gdje se odluke na tom odboru donose konsenzusom svih stranaka. Ovdje se ni u kom slučaju uloga opozicije ne smije zaobići i bez nje je nemoguće zamisliti takav proces ulaska u evropske integracije. Navest ću vam primjere nama susjednih država, Republike Hrvatske i Republike Slovenije. Pored komisija za spoljne poslove, postoje odbori, kojima predsjedavaju, u Hrvatskoj gospodin Mate Granić a u Sloveniji gospodin Lojze Peterle i ja vas zaista tražim i molim da ovaj prijedlog vrlo ozbiljno razmotrite. Slovenija taj odbor većima dugo, sedam godina aktivno radi na ulasku u evropsku zajednicu i u najoptimističkoj varijanti ući će do 2002.godine, koncem, a najdalje do 2004. Za BiH je planirano da uđe 2010.godine. Moram da kažem da će nešto kriteriji biti blaži, ali je vrijeme da već počinjemo da radimo i da ne očekujemo da će nas neko prihvatiti a mi da čekamo. Hvala gospodinu. Ima jedna informacija, ne znam da li su šefovi klubova pre ili poslanicima, dogovoreno je danas na Proširenom kolegiju, na prijedlog užeg kolegija da se 29. novembra održi sjednica Predstavničkog doma, tema će biti, između ostalog i spoljna politika BiH. Dakle, da obavijestim poslanike koji nisu obaviješteni. Za riječ se javio gospodin Mirko Banjac.
Dame i gospodo, cijenjeni gosti, gospodine Belkić, koleginice i kolege poslanici, mislim da je pristup koji je izabran jedino moguć i jedino valjan, jer sve drugo bilo bi kršenje procedure i Poslovnika, što ne bi bilo dobro, kad je u pitanju ovako važan postupak kao što je pristupanje BiH Savjetu Evrope. Vama svima je poznato da je pismo izjava, ili pismo namjera, oblik poslovne korenspondencije i to je dobro. Dobro je da funkcioneri BiH što češće, što kvalitetnije, što sveobuhvatnije održavaju te poslovne veze sa funkcionerima i organima institucija Evrope, da se to jednostavno već jednom skine kao fama da BiH neće ili ne može da sarađuje i, dakle, držim da je ovo jedan dobar put i jedino prihvatljiv i jedino ispravan. Kad je u pitanju rezolucija ovaj parlament ako je htio da osnaži svoje razmišljanje u političkom smislu, onda i nema drugog dokuemnt, ako je htio da osnaži svoje razmišljenje u političkom smislu, onda i nema drugog dokumenta, koji je moguć donijeti, izuzev rezolucije i to uvaženi poslanici pogledajte u Poslovniku. Naravno, rezolucija daje okvir. Rezolucija daje prostor u kome treba da se kreću naši funkcioneri kad komuniciraju na bilo koji način sa drugim subjektima iz drugih zemalja i institucija. Zato ja ovdje i sada ne bih govorio o sadržaju, mislim da su naši rukovodioci dovoljno mudri politički, taktični, da će znati pročitati da se u ovoj rezoluciji oni obavezuju na ustavnost i zakonitost, na poštovanje ljudskih prava, sloboda i zato podržavam sva ona razmišljanja koja govore u pravcu poboljšanja, kako ljudskih prava, tako i uslova života u BiH, sa svih aspektata gledano da ne dužim. 8 Klub poslanika SDS, ne ulazeći u sadržaj pisma, nego ulazeći u sadržaj rezolucije, a podržavajući opredjeljenje da se na takav način komunicira, podržaće rezoluciju, jer jedino se o njoj može i glasati.
Hvala vam gospodine Banjac na potpuno tačnoj interpretaciji Poslovnika i mogućnosti kako da se dođe do potpisa. Za riječ se javio gospodin Mehtić Halil.
Uvažene dame i gospodo, u ime Mješovitog kluba poslanika, kojeg sačinjavaju Demokratska stranka penzionera BiH, Nova hrvatska inicijativa i Bosansko-hercegovačka patriotska stranka, izražavam zadovoljstvo za postignutu saglasnost o prihvatanju obaveza, koje se pred BiH stavljaju, prijemom naše domovine u članstvo u VE, uz jednu napomenu. Da je, možda u ovom dokumentu, kao i u drugim tačkama, u tački i) koja govori o povrtku izbjeglih i raseljenih lica i o njihovom održivom povratku, trebalo, također, možda odrediti rokove. Hvala lijepa.
Hvala lijepa. Gospodin Miri Grabovac.
Gospodine predsjedavajući, gospodo zastupnici, cijenjeni članovi Predsjedništva, Ministarskog vijeća, cijenjeni predstavnici medija, Klub HDZ u istinu podržava ovu rezoluciju, naravno, podržava ulazak BiH u Vijeće Evrope, jer ulaskom u Vijeće Evrope otvara se put ulaskom u Partnerstvo za mir i nato a naravno i u EU. Smatrmao da ulaskom u Vijeće Evrope Bosna i Hercegovina puno toga dobija i ukupnog, ne samo BiH, nego svi njeni građani i narodi. Kad je u pitanju neke nesuglasice što je to rezolucija i kako je, zbog čega je išlo se na donošenje rezolucije, rezolucija je ojačaja ovaj dokumenat i pozivanjem na članak 121.stavak 2. Poslovnika, govori kako na koji način se može donijeti rezolucija, ali isti članak 121.stavak 1.se primjenjuje kad se ova rezolucija usvoji i ona tada ima politički karakter, odnosno Zastupnički dom Parlamenta BiH politički izražava vlju za ulaskom BiH u Vijeće Evrope i na neki način se obavezuje da će ispuniti sve obaveze, koje proizilaze iz zahtjeva Vijeća Evrope. Mislim da je nesuglasice, a ukoliko je i nastalo tih nesuglasica, to je zbog toga bilo što ova komisija za vanjske poslove nije raspravljala ovaj dio, ali je raspravljala prethodni, odnsono da, tekst je, suština teksta nije znatno promijenjena, uglavnom mislim da tu ne treba sporiti i mi ćemo ovu rezoluciju podržati i, naravno, podržati potpisivanje dokumenta člana predsjedavajućeg Zastupničkog doma Parlamentarne skupštine BiH, da se potpiše u ime Zastupničkog doma, da BiH želi prići Vijeću Evrope. Naravno, ostavlja mogućnost se i svim vama pojedinačno zastupnicima, to vam govori članak 122.po stavkovima 1.i 2. da možete uložiti amandmane, s obzirom da su predsjednici klubova usuglasili tekst rezolucije, pretpostavlja se da bi skratili tu proceduru da nema tih amandmana i mislim da je ova rezolucija prihvatljiva i ona osigurava sve ono što je ptotrebno. Hvala. 9
Hvala lijepo. Da li se još neko javlja za riječ. Izvolite. Kolega Malkić izvolite. Samo ste se vi javili za riječ.
Poštovani gosti, kolege poslanici, hajde, nisam se možda ni mislio javiti, ali ponukala me diskusija gospodina Banjca. Ja sam je od prilike razumio ovako, da potpisivanje ove rezolucije znači, da gospoda potpisnici izjave teksta, imaju mogućnost u nekom narednom vremenu vršiti dodatne izmjene. S tog aspekta ne mogu onda biti saglasan sa ponuđenom rezolucijom koja ne kaže da je neophodno prihvatiti ponuđeni tekst onakav kakav je kod nas na stolovima. Što se tiče samog teksta izjave, ja imam slijedeće primjedbe. Naime, u prvobitnom tekstu izjave, jasno je bilo rečeno, da u smislu jačanja, odnosno funkcioniranja državnih institucija da će BiH, odnosno da će Parlament raditi na formiranju jedinstvene armije u BiH, međutim, u vom tekstu je, apsolutno to derogirano i postavljam pitanje. Ko je i u čije ime je omogućio takve izmjene. Naime, u jednom od razgovora sa predstavnicima partnerstva za mir, gdje i mi treba da budemo članovi, jasno je rečeno da BiH ne može ući u članstvo, odnosno biti član partnerstva za mir, ako ne bude imala jedinstvenu armiju BiH. A, opće je poznato, da je Partnerstvo za mir, jedna stepenica do ulaska u Vijeće Evrope. Također, kad sam već ovdje, zamolio bih Kolegij, odnosno predsjedavajućeg ili prvog ili drugog zamjenika predsjedavajućeg da se pokušaju, da bar se smanje stalna derogiranja, odnosno ponižavanja ovog doma. Naime, u sinoćnoj izjavi gospodina Tokića jasno je rečeno da današnja sjednica, apsolutno nema potrebe, po njegovom viđenju odvijanja situacije, prihvatanja, odnosno ulaska BiH u Vijeće Evrope i čak kako je rekao da mi dodatno državu izlažemo novim troškovima, a u tom pravcu što smo danas na sjednicu dnevnog reda stavili i razmatranje pitanja izjave o prihvatanju uslova koji se tiču članstva u Vijeću Evrope. Ja moram iznijetikonstataciju da to nije ništa drugo do obmanjivanja javnosti i ponižavanje nas poslanika, jer ono što mi znamo, ja i svi vi ovdje, ovo je, ipak redovna sjednica i ona je bila planirana i mimo ove tačke dnevnog reda. S toga bih zamolio, prije svega ove iz alijanse a i iz SDP da unutrašnje sukobe, odnosno borbu za međusobni prestiž ne lome preko parlamentara, već da u sredsrede se na jedinstvenu parlamentarnu politiku kako oba doma. S toga od vas tražim, prije svega da se usaglasite po tom pitanju a na sljedećoj tački dnevnog reda poslanička pitanja postavit ću i ličnu odgovornost predsjedavajućih i njegovih zamjenika ovog doma iz raznoraznih kašnjenja ovih sjednica.
Da li se još neko javlja za riječ? Ne. Gospodo poslanici, treba da se izjasnimo. Mislim da ne trebamo čitati tekst rezolucije, imate pred sobom. Gospodin Ljubić je pročitao na početku. Molim poslanike da se izjasne. 10 Ko je za rezoluciju? Hvala lijepo. Ko je protiv? Ko je uzdržan? Od prisutnih 39 poslanika – 38 glasalo za – suzdržan 1. Nema potrebe za entitetskim glasanjem. Gospodo poslanici, konstatujem da je rezolucija usvojena. Time je omogućeno i predsjedavajućem Predstavničkog doma da potpiše izjavu. Hvala vam. Sjednicu će dalje voditi prvi zamjenik predsjedavajućeg, gospodin Mariofil Ljubić. Hvala vam.
Predsjedavajućem želimo mirnu ruku. Nastavljamo sa dnevnim redom. Uvažena gospodo zastupnici, prelazimo na 3.točku dnevnog reda. Ad.3. Zastupnička pitanja i odgovori Da li ima neko od zastupnika. Uvažena zastupnica Bahrija Osmanović, a neka se pripremi uvaženi zastupnik gospodin Grabovac.
Poštovani predsjedavajući, uvažene kolege poslanici i svi ostali, poslaničko pitanje glasi: Na koji način će biti regulisan problem penzionera, u pogleduostvarivanja zdravstvene zaštite, koji su ostvarili penzije u republikama bivše Jugoslavije ili državama koje su nastale? Da li je u planu sklapanje međudržavnih ugovora za regulisanje ovih pitanja i da li su ugovori sa nekim državama već sklopljeni?
Zahvaljujem uvaženoj zastupnici. Riječ ima uvaženi zastupnik gospodin Miro Grabovac-Titan.
Gospodine predsjedavajući, gospodo zastupnici, moje pitanje glasi Vladi Federacije i Ministarstvu za pitanje branitelja domovinskog rada BiH, preko Vijeća ministara, odnosno koja je procedura, kad je u pitnaju prosljeđivanje ovog. Nedavno je radni materijal zakona o osnovnim pravima vojnih invalida i obitelji poginulih branitelja, proslijeđen na razmatranje udrugama proisteklih iz domovinskog rada na prostoru Federacije BiH i drugim kojih se tiče ova materija, ukojem je izostavljena kategorija razvojačenih branitelja, što iz sigurnosnih razloga nije trebalo učiniti, jer znamo da su upravo nezaposleni razvojačeni branitelji u vrlo teškom položaju. Imajući u vidu sigurnosnu situaciju, moje pitanje glasi. Zbog čega je Vlada Federacije dopustila, da njeno ministrstvo za pitanje branitelja i invalida domovinskog rada u izradi radnog materijala Zakona o osnovnim pravima vojnih invalida i obitelji 11 poginulih branitelja, izostavi kategoriju razvojačenih kategorija i naziv domovinski rat i takav zakon pusti u javnu raspravu, što je izazvalo negodovanje u javnosti? Takoođer, moje drugo pitanje, ono se odnosi na Vijeće ministara, Vladu Federacije i, odnosno, Privredne komore entiteta. Poznato vam je, da na temelju sporazuma između Savezne Republike Njemačke i BiH, naša država dobija detašman radnih dozvola za rad u Saveznoj Republici Njemačkoj. Njihovu raspodjelu vrši Vijeće ministara, odnosno nejno resorno ministarstvo, pretpostavljam za civilna, ne znam tačno koja, a vi ćete znati u Vijeću ministara. Vijeće ministara preko privrednih komora, moje pitanje glasi. Koliko je takvih radnih dozvola, dobijeno od potpisivanja Dejtonskog mirovnog sporazuma do 2000.godine? Koliko ih je dodijeljeno u 2001.godini, kakva je bila njihova raspodjela po entitetima? KO je vršio raspodjelu? Koliko su u Federaciji dobili pripadnici hrvatskog a koliko pripadnici bošnjačkog naroda, te ako postoji neko tijelo, koje je pratilo strukturu, na taj način zaposlenih ljudi, molim da mi se odgovori. Koliko je na taj način zaposleno, do tada ne zaposlenih razvojačenih branitelja? Hvala.
Hvala gospodinu Grabovcu. Riječ ima uvaženi gospodin Miloš Jovanović. Do današnje sjednice dva zastupnika su dobila odgovore na sovje pitanje, uvaženi zastupnici, gopodin Vukić i gospodin Cuplov.
Poštovano predsjedništvo, dame i gospodo, ja ne znam da li je ovo istina, ja sam jučer pročitao u štampi, da je Visoki predstavnik imenovao četiri člana stalne izborne komisije, to su ona četiri člana koja je trebalo da imenuje ova skupština odnosno ovaj dom. Molio bih da mi neko odgovori, po mogućnosti ako može sad, da li je to istina, zbog čega je to urađeno i ima li neko odgovornosti za to? Hvala.
Hvala gospodine Jovanoviću. Da li se još neko javlja za postavljena pitanja. Riječ ima uvaženi zastupnik gospodin Boro Bjelobrk.
U skladu sa članom 25.tačke h) i j) i mojim pravom iz člana 128. tačka 3. postavljam Kolegiju, a posebno predsjedavajućem sljedeća pitanja: 1. Kada ću dobiti odgovor, postavljen 19.maja, u vezi informaicje povodom Banja Luke i Trebinja i mjera Vlade RS? 2. Na julskoj sjednici sam tražio da mi se stave na uvid dokumenta koje je povodom toga plasirao Predstavnički dom? 3. Šta je vaša odgovornost za primjenu ovog posla? 12
Zahvaljujem uvaženom zastupniku, gospodinu Bori Bjelobrku. Mi ćemo se potruditi da dobijete odgovor. Da li se još neko javlja? Obzirom da se niko ne javlja, zaključujem 3.točku dnevnog reda. Prelazimo na 4.točku dnevnog reda. Ad.4. Izvještaj Komisije Kolegija o nastojanju za postizanje suglasnosti o Prijedlogu zakona o Vanjsko-trgovinskoj komori BiH Izvještaj Komisije ste dobili, kao i obavještenje Komore BiH i entitetskih komora da su se usuglasili u vezi sa amandmanima. Radi se o amandmani na članak 2.Prijedloga zakona, kakav je identičan usvojen i u Domu naroda i u Zastupničkom domu u istovjetnom tekstu, s tim što je Dom naroda predložio novi član. Znači, u skladu sa članom 65.točka 3.obavještavam Dom da je Kolegij Zastupničkgo doma postigao suglasnost u Prijedlogu zakona o vanjsko-trgovinskoj komori. Konstatiram da je Zakon o Vanjsko-trgovinskoj komori BiH usvojen i u Zastupničkom domu. To je procedura. Ne možemo odmah vam sada dati, ali nastojat ćemo do naredne sjednice. Ja mislim da odgovor će biti aktuelniji kad dobijete svi odluku Visokog predstavnika i ja mislim da će onda odgovor biti jasnili, ali mislim da nije na Zastupničkom domu greška, jer mi nismo dobili od komisije koja nama treba predložiti, to za početak. Zahvaljujem. Prelazimo na 5.točku dnevnog reda. Ad.5. Izvještaj zajedničke komisije o postizanju sporazuma o jedinstvenom tekstu zakona o izmjenama i dopunama Zakona o vanjskom dugu Vi ste gospodo zastupnici, dobili izvještaj Zajedničke komisije oba doma, koja je postigla suglasnost o jedinstvenom tesktu zakona o izmjenama i dopunama Zakona o vanjskom dugu. Pozivam predstavnika zajedničke komisije da obrazloži podnešeni izvještaj. Da li uvaženi zastupnik gospodin Mijatović ima potrebe da obrazloži? Nema. Izvještaj ste svi dobili i obrazloženje oko čega su postigli suglasnsot. Ako nema primjedbi, ja predlažem da se izjasnimo. Ko je za? Ko je protiv? Ima li ko protiv? Nema. Suzdržanih? Nema. Od nazočnih 35 – 33 zastupnika su glasala za – 2 nisu nikako glasali, znači bez blasova i suzdržanih i protiv, usvojen je Izvještaj. Znači imamo o vanjskom dugu, usuglašen u tekstu kako je predloženo od Komisije. Zahvaljujem. Prelazimo na točku broj 6. Ad.6. Prijedlog zakona o industrijskom vlasništvu – drugo čitanje Kao što znate, ovaj prijedlog zakona usvojen je na 15.sjednici u prvom čitanju. Prije toga ste dobili mišljenje Ustavno-pravne komisije, kao i izvještaj Komisije za financije i budžet, koja je nadležna za ovaj zakon. Imamo i jutros pristigle amandmane sa obrazloženjem. To je postupakk po članku 96. Poslovnika o radu Zastupničkgo doma. Otvaram raspravu. Da li predlagatelj amandmana ima potrebe? 13 Nema potrebe. Radi se, suština ovih amandmana je, poboljšanje teksta koji je usuglašen sa Vijećem ministara, a obzirom da Vijeće ministara ne može biti predlagatelj amandmana u ovoj fazi, to mogu biti predstavnici klubova, znači klubovi zastupnika – dva kluba su preuzela na sebe da predlože ove amandmane, sukladno članku 96. Poslovnika o radu Zastupničkog doma. Ima li potrebe o rasprvi još? Da li neko želi? Ne želi. Predlažem da se izjasnimo. Ko je za predložene amandmane? Amandman I konkretno. Ko je za? Hvala. Ima li protiv? Nema. Suzdržanih – 2. Amandman I je usvojen. Od ukupno nazočnih 37 za je glasalo 35 – dvojica suzdržanih. Zahvaljujem. Amandman I usvojen. Predlažem da se izjasnimo o amandmanu broj II Ko je za? Hvala. Ko je protiv? Nema. Suzdržanih? – 1 Konstatiram, od 37 nazočnih – 35 za – 1 suzdržan i konstatiram da je ovaj amandman usvojen. Znači amandman II usvojen. Prelazimo na izjašnjavanje o amandmanu broj III Ko je za? Ima li protiv? Nema. Suzdržanih? – 1. Na osnovu rezultata glasovanja, konstatiram da je od 37 nazočnih 36 glasalo za i 1 suzdržan. Znači, ovaj amandman amandman III je usvojen. Zahvaljujem. Završili smo fazu izjašnjavanja o amandmana. Sad glasamo o kompletnom zakonu. Izvinjavam se. Moramo jedan po jedan. Amandman IV KO je za? Hvala. Ima li protiv? Nema. Suzdržanih? – 1 Konstatiram da je od 37 glasalo za 36 i 1 suzdržan. Amandman IV je usvojen. Prelazimo na izjašnjavanje o amandmanu V. Ko je za? Ima li protiv? Nema. Suzdržanih? – 2 Od 38 koji su se izjašnjavali 36 za uz 2 suzdržana. Amandman broj V je usvojen. Prelazimo na izjašnjavanje o amandmanu broj VI Ko je za? Ima li protiv? Suzdržanih? Glasanje o amandmanu broj VI – znači od 38 nazočnih za je glasalo 33 – bez glasova protiv – uz 4 glasa suzdržanih. Znači, i ovaj amandman je usvojen i nije potrebno entitetsko glasanje, ako nemate šta protiv. Ovim smatrmao da smo iscrpili glasanje o amadmanima. 14 Predlažem da se izjasnimo o kompletnom zakonu. Ko je za? Hvla. Ima li protiv? Nema. Ima li suzdržanih? Nema. Konstatiram da je od nazočnih 38 zastupnika – 38 glasalo za, znači jednoglasno. Zahvaljujem. Konstatiram da smo usvojili Prijedlog zakona o industrijskom vlasništvu. Zahvaljujem uvaženim zastupnicima na ekspeditivnsoti i mislim da je dobro da radimo i u nastavku, pošto planiramo raditi do 4. Prelazimo na 7. točku dnevnog reda. Ovdje imamo intervenciju. Stav današnje konsu... sjednice Vijeća ministara da ovaj zakon treba razmatrati u paketu sa rebalanskom proračuna, na narednoj sjednici Zastupničkgo doma, koja će biti idućeg tjedna. To je ministar gospodin Domazet predložio u ime Vijeća ministara i ja mislim da mi nemamo šta drugo, već da uvažimo stav Vijeća ministara, povodom ove točke, znači da ovo odložimo za narednu sjednicu. Slažete li se? Zahvaljujem. Prelazimo na ...
Kolegice i kolege, dame i gospodo, ja mislim da, ipak mi se moramo izjasniti o postupku, po kojem ćemo razmatrati zakon koji je predložilo ćvijeće ministara, radi se o Prijedlogu zakona o korištenju imovine, koju je BiH dobila po Sporazumu o pitanju sukcesije u Banci za međunarodno poravnanje u Bazilu, što znači da bi naredne sjednice raspravljali o tom zakonu, mi moramo usvojiti da se razmatra po hitnom postupku i u tom kontekstu je potrebno izjašnjavanje Parlamenta. Hvala vam.
Zahvaljujem uvaženom zastupniku, zamjeniku predsjedavajućem gospodinu Avdiću. Da li Vijeće ministara prihvata stav? To je meni drago. Znači, radi se o proceduri sukladno Poslovniku, zahtjevu da se ovaj zakon razmatra, sukladno članku 104.to je, znači, hitna procedura, koja dozvoljava skraćivanje rokova. Otvaram raspravu. Da li ima potrebe raspravljati o ovom stavu? Znači, nema. Predlažem da se izjasnimo da podržimo stav Vijeća ministra da se ovaj zakon raspravlja po članku 104. Ko je za? Hvala. Ko je protiv? Nema. Suzdržanih? Nema. Konstatiram da smo glasanjem utvrdili da je Zastupnički dom sa 38 glasova za, prihvatio stav Vijeća ministara da se ovaj zahtjev razmatra po hitnoj proceduri, sukladno Poslovniku, znači sukladno članku 104. Poslovnika o radu Zastupničkog doma. Zahvaljujem. Prelazimo na 8.točku dnevnog reda. 15 Ad.8. Prijedlog zakona o važnosti javnih isprava u BiH – prvo čitanje Da li neko u ime Vijeća ministara da obrazloži ovo? Nema potrebe. Radi se o prvom čitanju, radi se o principima i načelima na kojima je napravljen i preldožen ovaj zakon. Da li gospoda, uvaženi zastupnici žele uzimati riječ povodom ove rasprave? Imamo i dva amandmana, ali, obzirom da se radi o načelima, nismo planirali danas prelaziti drugu fazu – drugo čitanje. Znači, amandmani će se tretirati kod druge rasprave. Da li na današnjoj sjednici neko želi? Pa evo iz Vijeća ministara kažu da nema potrebe, da je toliko jasno.
Pa ako poslanici, traže, bilo bi dobro da neko iz Vijeća ministara kaže nekoliko riječi. Kako da ne.
Nema, znači, potrebe. Ja predlažem da se izjasnimo o ovom zakonu u prvom čitanju, da podržimo načela i principe na kojima je ovaj zakon. Hvala. Ma li protiv? Nema. Ima li suzdržanih? Na osnovu rezultata glasovanja utvrđujem da je Prijedlog zakona o važnosti u BiH – prvo čitanje – načela i principi podržan većinom glasova. Od 38 – 34 je glasalo za – 1 zastupnik je bio suzdržan. Znači podržali smo zakon u prvom čitanju. Zahvaljujem. Predlažem da pređemo na 9.točku dnevnog reda. Molim samo mira. Ja mislim da ćemo završiti na vrijeme. Ad.9. Davanje suglasnosti za ratifikaciju Ugovora o zajmu – Projekat rekonstrukcije Željeznica između BiH i Evropske banke za obnovu i razvoj Da li predstavnici Vijeća ministara, predstavnici komisija žele u ovom uvodnom izlaganju dati riječ? Izvještaj komisija ste dobili, ali ako ima potrebe ili ako ima želje. Da li neko od uvaženih zastupnika želi diskutirati po ovoj točki dnevnog reda? Ne želi. Predlažem da se izjasnimo o davanju suglasnsoti za ratifikaciju Ugovora o zajmu između BiH i Evropske banke za obnovu i razvoj. Ko je za? Hvala. Ima li protiv? Nema. Ima li suzdržanih? Nema. Konstatiram da smo nakon rezultata glasovanja – od 38 zastupnika za je glasalo 38. Prema tome, dali smo suglasnost za ratifikaciju Ugovora o zajmu. Značim, ovim smo iscrpili dnevni red, ali prije završetka dnevnog reda, koristim priliku da u ime svih uvaženih zastupnika ovog doma, uvaženim zastupnicima Bošnjacima i svima onima koji poste mjesec ramazana čestitamo mjesec posta ramazana i vidimo se idućeg tjedna. Sjednica je završena u15:15 sati.